Емил Гъргоров
Емил Николаев Гъргоров е български футболист, полузащитник, бивш национален състезател.

Кариера 

Роден е на 15 февруари 1981 г. в София. Започва своята кариера в Детско-юношеската школа на Локомотив (София).

Подписва първи професионален договор с родния клуб през 1999 година, а през 2002 година е трансфериран в отбора на ПФК ЦСКА (София).

От юли 2006 футболист на френския РК Страсбург. От декември 2007 до лятото на 2008 г. отново е в ЦСКА под наем. Предишни отбори: ЦСКА от 2002 до 2006 и Локомотив (София) от 1999 до 2002. Шампион на България с ЦСКА през 2003, 2005 и 2008 г. Награда „Към Върха“ на радио Спорт за 2003 г. Играч на ЦСКА за 2003 г. Най-добър млад играч – 2 пъти с екипите на Локо (Сф) и ЦСКА.

Подгласник за най-добър халф на България за 2003 г. Подгласник за най-добър халф на България за 2005 г. Има 11 мача и 1 гол за националния отбор на България през периода 2001 – 2005 г.

През октомври 2008 е повикан отново в разширения състав на националния отбор по футбол за срещите с Италия и Грузия.

През 2010 г. е в отбора на Университатя (Крайова), през зимата на 2011 г. се завръща в отбора на ЦСКА (София), като дебют отново прави на 5 март 2011 г., при победата с 0 – 4 над отбора на Черноморец (Бургас) в Бургас.

След като през лятото на 2011 г. преминава в Лудогорец отбелязва първия си гол в дебютния си мач срещу Видима-Раковски, в който Лудогорец побеждава с 4 – 0. На 11 септември 2011 г. отбелязва хет-трик в срещата Лудогорец-Славия (София) 6 – 0. За сезон 2011 – 2012 вкарва 13 гола в А ПФГ, като разделя второто място с Янис Зику след Иван Стоянов и Жуниор Мораеш, които разделят първото място с по 16 гола .

На 20 октомври 2020 г. слага край на професионалната си кариера като футболист. В началото на юли 2021 г. се завръща на терена с отбора на Витоша Бистрица.

Национален отбор 
Има 18 мача и 2 гола за националния отбор. Първият отбелязва на 29 ноември 2004 г. в приятелската среща Египет-България 1 – 1. Взима участие в контролата срещу Унгария на 29 февруари 2012 г. Прави няколко хубави отигравания, центрира за едно опасно положение, пропиляно от Иван Иванов

Статистика по сезони

Успехи

ЦСКА 
 Шампион А ПФГ: 2002 – 03, 2004 – 05, 2007 – 08
 Купа на България: 2005 – 06, 2010 – 11

Лудогорец 
 Шампион А ПФГ: 2011 – 12, 2012 – 13
 Купа на България: 2011 – 12
 Суперкупа на България: 2012

Витоша Бистрица 
 Купа на АФЛ: 2021 – 22

Източници

Външни препратки 

 Профил в transfermarkt.bg

Родени през 1981 година
Български футболисти
Футболисти на Локомотив (София)
Футболисти на ПФК ЦСКА (София)
Футболисти на Лудогорец (Разград)
Футболисти на Локомотив (Пловдив)
Футболисти на Берое
Футболисти на ЦСКА 1948 (София)
Футболисти на Витоша (Бистрица)
Български футболисти във Франция
Български футболисти в Румъния
Родени в София